CELEX: 62014CA0016
Language: fi
Date: 2015-04-23 00:00:00
Title: Asia C-16/14: Unionin tuomioistuimen tuomio (kolmas jaosto) 23.4.2015 (ennakkoratkaisupyyntö, jonka on esittänyt hof van beroep te Gent – Belgia) – Property Development Company NV v. Belgian valtio (Ennakkoratkaisupyyntö — Verotus — Kuudes arvonlisäverodirektiivi — 11 artiklan A kohta — Vastikkeelliseen luovutukseen rinnastettava tavaroiden käyttöönotto — Rakennuksen ottaminen käyttöön arvonlisäverosta vapautetun toiminnan tarkoituksiin — Veron peruste kyseisessä käyttöönotossa — Rakennusvaiheessa maksetut väliaikaiset korot)

22.6.2015   
            
            
               FI
            
            
               Euroopan unionin virallinen lehti
            
            
               C 205/8
            
         Unionin tuomioistuimen tuomio (kolmas jaosto) 23.4.2015 (ennakkoratkaisupyyntö, jonka on esittänyt hof van beroep te Gent – Belgia) – Property Development Company NV v. Belgian valtio
   (Asia C-16/14) (1)
   
   ((Ennakkoratkaisupyyntö - Verotus - Kuudes arvonlisäverodirektiivi - 11 artiklan A kohta - Vastikkeelliseen luovutukseen rinnastettava tavaroiden käyttöönotto - Rakennuksen ottaminen käyttöön arvonlisäverosta vapautetun toiminnan tarkoituksiin - Veron peruste kyseisessä käyttöönotossa - Rakennusvaiheessa maksetut väliaikaiset korot))
   (2015/C 205/10)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hof van beroep te Gent
   
      Pääasian asianosaiset
   
   
      Kantaja: Property Development Company NV
   
      Vastaaja: Belgian valtio
   
      Tuomiolauselma
   
   Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17.5.1977 annetun kuudennen neuvoston direktiivin 77/388/ETY 11 artiklan A kohdan 1 alakohdan b alakohtaa on tulkittava siten, että pääasiassa kyseessä olevan kaltaisessa tapauksessa laskettaessa arvonlisäveroa, joka kannetaan verovelvollisen rakennuttaman rakennuksen kyseisen direktiivin 5 artiklan 7 kohdan b alakohdassa tarkoitetusta käyttöönotosta, veron peruste muodostuu sellaisten rakennusten, jotka vastaavat kyseistä rakennusta sijainniltaan, kooltaan ja muilta olennaisilta ominaispiirteiltään, ostohinnasta käyttöönottohetkellä. Tässä yhteydessä merkitystä ei ole sillä, muodostuuko osa tästä ostohinnasta väliaikaisista koroista.
   
      (1)  EUVL C 102, 7.4.2014.